CELEX: 62021TN0605
Language: lt
Date: 2021-09-20 00:00:00
Title: Byla T-605/21: 2021 m. rugsėjo 20 d. pareikštas ieškinys byloje TestBioTech / Komisija

2021 11 22   
            
            
               LT
            
            
               Europos Sąjungos oficialusis leidinys
            
            
               C 471/52
            
         
      2021 m. rugsėjo 20 d. pareikštas ieškinys byloje TestBioTech / Komisija
      
      (Byla T-605/21)
      (2021/C 471/74)
      Proceso kalba: anglų
      
         Šalys
      
      
         Ieškovė: TestBioTech eV (Miunchenas, Vokietija), atstovaujama lawyer K. Smith
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti 2021 m. liepos 8 d. atsakovės sprendimą, kuriuo atsisakyta atšaukti arba pakeisti atsakovės įgyvendinimo sprendimą (ES) 2021/66 (1), kuriuo Monsanto Europe SA pagal Reglamentą Nr. 1829/2003 (2) buvo leista pateikti Europos Sąjungos rinkai genetiškai modifikuotus kukurūzus MON 87427 x MON 87460 x MON 89034 x MIR162 x NK603 ir jų subderinius,
               
            
                  —
               
               
                  nurodyti bet kokią kitą priemonę, kuri laikoma tinkama, ir
               
            
                  —
               
               
                  nurodyti atsakovei padengti bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi trimis pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė padarė akivaizdžią vertinimo klaidą, kai neatsižvelgė ar tinkamai neatsižvelgė į galimą genų sankaupų poveikį genų ekspresijai esant sausros sąlygoms ir (arba) nereikalavo atlikti tinkamo įvertinimo sausros sąlygomis.
               
            
                  2.
               
               
                  Antrasis ieškinio pagrindas grindžiamas tuo, kad atsakovė padarė akivaizdžią vertinimo klaidą, kai neatsižvelgė ar tinkamai neatsižvelgė į galimą genų sankaupų poveikį genų ekspresijai esant herbicidų naudojimui ir (arba) nereikalavo tinkamo įvertinimo pakartotinio ir (arba) gausaus herbicidų naudojimo sąlygomis.
               
            
                  3.
               
               
                  Trečiasis ieškinio pagrindas grindžiamas tuo, kad atsakovė padarė akivaizdžią vertinimo klaidą, kai neatsižvelgė ar tinkamai neatsižvelgė į galimą genų sankaupų poveikį augalų sudėčiai ir agronominėms savybėms esant sausros sąlygoms ir herbicidų naudojimui.
               
            
         (1)  OL L 26, 2021, p. 12.
      
         (2)  2003 m. rugsėjo 22 d. Europos Parlamento ir Tarybos reglamentas (EB) Nr. 1829/2003 dėl genetiškai modifikuoto maisto ir pašarų (OL L 268, 2003, p. 1; 2004 m. specialusis leidimas lietuvių k., 13 sk., 32 t., p. 432).